Xiaomi
__БЕЗКН__

-{Xiaomi}- (, ) јесте кинеска компанија која се бави производњом електронике и софтвера са седиштем у Пекингу. Основана је 2010. године. Компанију Сјаоми је подржао и -{Qualcomm}-, компанија која сарађује са најпознатијим произвођачима мобилне технологије. Тако су телефони које производи Сјаоми опремљени -{Qualcomm Snapdragon}- процесорима. Сјаоми, поред телефона, производи и таблет рачунаре, паметне наруквице, паметне телевизоре и бројну другу пратећу опрему као што су слушалице, паметна обућа и слично.

Модели  телефона 
Први уређај који је направио Сјаоми био је -{Mi 2}- и он је најављен августа 2012. године. Имао је уграђен -{Qualcomm Snapdragon}- процесор и продат је у скоро 10 милиона примерака у првих 11 месеци продаје, отворивши врата овој компанији ка тржиштима као што су Европа, САД, Аустралија и Нови Зеланд. Успех из 2014. године обележен је чињеницом да је Сјаоми постао једна од најпрофитабилнијих компанија на свету, са процењеном вредношћу од 45 милијарди долара. Након успеха модела -{Mi2}-, овај произвођач проширио је своје пословање на међународни ниво. Убрзо су се појавили уређаји -{Mi 3}- и -{Redmi}- и историја је почела да се пише. -{Xiaomi Mi 3}- је продао прву туру телефона у року од два минута након што су пуштени у продају.

-{Xiaomi Redmi Note 4}- 
-{Redmi Note 4}- стиже са димензијама 141,3 × 69,6 × 8,9 мм. Тежак 156 грама, са процесором -{Octa-core Cortex-A53}-. Батерија има 4100 -{mAh}-, што ће корисницима који нису превише захтевни омогућити коришћење овог телефона и до два дана без пуњења. Ту је опција -{Dual-SIM}-, као и екран величине 5,5 инча (1080×1920 пиксела). Главна камера има 13 мегапиксела, резолуција видеа (1080-{p}-) 1920×1080 пиксела, а ту су блиц и аутофокус. Предња камера има 5 мегапиксела. Ту су 2 -{GB}- -{RAM}--а, као и 16 -{GB}- меморијског простора, уз могућност проширења. Ради на ОС -{Android 6.0}-.

-{Xiaomi Mi Max}- 
Модел који је на граници између телефона и таблета. Са екраном од 6,44 инча, ово је један он највећих мобилних телефона на тржишту. Поред тога, има чип -{Snapdragon 650}-, као и -{MIUI}- заснован на ОС -{Android 6.0}-. Задња камера има 16 мегапиксела, а предња 5. Батерија има 4850 -{mAh}-, па обећава дуго трајање без пуњача. Опремљен је са 2 или 3 -{GB RAM}--а, у зависности од модела, са меморијским простором од 32/64/128 -{GB}-.

-{Xiaomi Mi 5}- 
Модел „-{xiaomi mi 5}-” има стаклену задњу површину, 32/64 -{GB}- интерне меморије, 3 -{GB RAM}--а. С друге стране, модел -{Mi 5 Pro}- долази са керамичком задњом површином, са чак 128 -{GB}- интерне меморије и 4 -{GB RAM}--а. Оба модела деле чипсет -{Snapdragon 820}-. Такође, оба модела имају камеру са стабилизацијом слике око четири осовина. Ниска цена за овај однос квалитета је једна од предности ових телефона.

-{Xiaomi Mi 6}- 
Овај модел долази са чак 6 -{GB RAM}--a и ОС -{Android 7.1}-. Ту је и чип -{Snapdragon 835}-. Предња камера има 8 мегапиксела, а задња је двострука од 12 мегапиксела. Батерија има 3350 -{mAh}-. Има закривљене ивице и екран величине 5,15 инча. Ту је и -{USB Type-C}- улаз, али овај модел нема улаз за слушалице.

-{Xiaomi Redmi 7}- 
Модел -{Xiaomi Redmi 7}- представљен је у марту месецу 2019. године. Предња камера овог уређаја има 8 мегапиксела, док је задња камера двострука са 12 мегапиксела. Најјача верзија долази са 4 GB РАМ-а, 4000 mAh батеријом и андроид верзијом 9.0.

Референце

Спољашње везе 

 

Предузећа из Пекинга
Електронске компаније
Паметни телефони